TMT ลงนามซื้อเครื่องผลิต “ท่อเหล็กคาร์บอน” มูลค่า 456 ล้านบาท
TMT เพิ่มสายการผลิตท่อเหล็กคาร์บอนขนาดใหญ่ เส้นผ่าศูนย์กลาง 10 นิ้ว ด้วยเทคโนโลยีขั้นสูง มูลค่า 456 ล้านบาท คาดเพิ่มกำลังผลิตท่อเหล็ก 400,000 ตันต่อปีได้ในไตรมาสที่ 3/67
TMT เพิ่มสายการผลิตท่อเหล็กคาร์บอนขนาดใหญ่ เส้นผ่าศูนย์กลาง 10 นิ้ว ด้วยเทคโนโลยีขั้นสูง มูลค่า 456 ล้านบาท คาดเพิ่มกำลังผลิตท่อเหล็ก 400,000 ตันต่อปีได้ในไตรมาสที่ 3/67
1 ก.พ. 2566

บริษัท ทีเอ็มที สตีล จำกัด (มหาชน) หรือ TMT จัดพิธีลงนามในสัญญาสั่งซื้อเครื่องผลิตท่อเหล็กคาร์บอนขนาดใหญ่เส้นผ่าศูนย์กลาง 10 นิ้ว ด้วยเทคโนโลยีขั้นสูง FFX (Flexible forming excellent) มูลค่า 456 ล้านบาท เพื่อให้ครอบคลุมขนาดของสินค้าในกลุ่มท่อเหล็กคาร์บอนมากยิ่งขึ้น คาดว่าจะสามารถเพิ่มกำลังการผลิตท่อเหล็ก รวม 400,000 ตัน ต่อปีได้ในไตรมาสที่ 3 ปี 2567
โดยมี นายไพศาล ธรสารสมบัติ ประธานเจ้าหน้าที่บริหาร บริษัท ทีเอ็มที สตีล จำกัด (มหาชน), นายมิตซูรุ นากาตะ ระธานเจ้าหน้าที่บริหาร, NAKATA MFG. Co., LTD. และ นายลี ชุงวอน President &amp; CEO, NOORI T&amp;C Co., LTD. ร่วมลงนาม พร้อมคณะผู้บริหารของทั้ง 3 บริษัท